Freedom House: Liria e internetit vazhdon të bjerë
Freedom House njofton se liria e internetit në nivel global ka shënuar rënie në vitin a gjashtë radhazi
Organizata Freedom House njofton se liria e internetit në nivel global shënoi rënie për të gjashtin vit radhazi. Organizata e pavarur që punon për zgjerimin e lirisë dhe demokracisë ka gjetur se monitorimi nga qeveria i mediave sociale dhe platformave të tjera të shkëmbimit të mesazheve ishte në rritje mes qershorit të vitit 2015 dhe qershorit të këtij viti. Në dy vitet e fundit, mbikqyrja e internetit ka kaluar nga kontrolli i fshehtë në represion të hapur dhe madje edhe arrestime. Raporti “Liria e Internetit 2016” thotë se përdoruesit e internetit në Estoni, Islandë dhe Kanada gëzojnë liri dhe mbrojtje më të madhe të privatësisë. Abuzimet më të mëdha të lirisë në internet u regjistruan sërish në Kinë, e cila u pasua nga Siria, Irani, Etiopia, Uzbekistani dhe Kuba. Adrian Shahbaz, Organizata “Freedom House”. Rusia kohët e fundit ka dhënë dënimin e parë maksimal me burg, të bazuar në ligjet e saj të anti-ekstremizmit, për një fjalim jo të dhunshëm politik, dhe ka miratuar një numër ligjesh që kufizojnë privatësinë dhe lirinë e fjalës. Organizata “Freedom House” vlerëson se edhe Ukraina nuk ndodhet në një pozitë më të mirë se Rusia. Shtetet e Bashkuara, një mbështetëse e madhe e demokracisë dhe lirisë së fjalës, renditet në vendin e katërt në mbrojtjen e privatësisë. Freedom House thotë se vetëm rreth dhjetë vende të tjerajanë përmirësuar që nga qershori i vitit të kaluar, ndërkohë që liria e internetit ka rënë në më shumë se gjysmën e 65 vendeve të anketuara, që përfaqësojnë rreth 90 për qind të përdoruesve të internetiti në botë.